Compass
BeiDou ehk Compass (hiina k Suur Vanker) on Hiina Rahvavabariigi satelliitnavigatsioonisüsteem. Esimesed satelliidid startisid 2000. aastal ja regionaalne, Kagu-Aasiat kattev versioon anti käiku 2011. aastal. Sellesse kuulub neli geostatsionaarset satelliiti ja üheksa satelliiti 21 000 km kõrgusel orbiidil. Asukoha määramise täpsus on üldotstarbeks vähemalt 10 m nii püst- kui ka rõhtteljel 95%, kiirenduse mõõtmise täpsus on 0,2 m/s (95%), ajamõõtmise täpsus 20 nanosekundit (95%) Globaalne süsteem Beidou-2 (35 satelliidiga) peaks tööle hakkama 2020. aastal.